
LUONNOS EUROOPAN PARLAMENTIN LAINSÄÄDÄNTÖPÄÄTÖSLAUSELMAKSI
esityksestä neuvoston päätökseksi rajaturvallisuuden ja viisumipolitiikan rahoitustukivälineeseen osana yhdennetyn rajaturvallisuuden rahastoa liittyviä täydentäviä sääntöjä kaudella 2021–2027 koskevan Euroopan unionin ja Islannin välisen sopimuksen tekemisestä unionin puolesta
(12125/2023 – C9‑0004/2024 – 2023/0231(NLE))
(Hyväksyntä)
Euroopan parlamentti, joka
–	ottaa huomioon esityksen neuvoston päätökseksi (12125/2023),
–	ottaa huomioon luonnoksen ulkorajojen ja viisumipolitiikan rahoitusvälineeseen osana yhdennetyn rajaturvallisuuden rahastoa liittyviä täydentäviä sääntöjä kaudella 2021–2027 koskevaksi Euroopan unionin ja Islannin väliseksi sopimukseksi (12124/2023),
–	ottaa huomioon neuvoston Euroopan unionin toiminnasta tehdyn sopimuksen 77 artiklan 2 kohdan, 218 artiklan 6 kohdan toisen alakohdan a alakohdan ja 218 artiklan 7 kohdan mukaisesti esittämän hyväksyntää koskevan pyynnön (C9‑0004/2024),
–	ottaa huomioon työjärjestyksen 105 artiklan 1 ja 4 kohdan sekä 114 artiklan 7 kohdan,
–	ottaa huomioon kansalaisvapauksien sekä oikeus- ja sisäasioiden valiokunnan suosituksen (A9‑0000/2024),
1.	antaa hyväksyntänsä sopimuksen tekemiselle;
2.	kehottaa puhemiestä välittämään parlamentin kannan neuvostolle ja komissiolle sekä jäsenvaltioiden ja Islannin hallituksille ja parlamenteille.

a. Taustaa 

Euroopan parlamentin ja neuvoston asetus (EU) 2021/1148, jolla perustettiin rajaturvallisuuden ja viisumipolitiikan rahoitustukiväline kaudelle 2021–2027 (jäljempänä ’BMVI-asetus’), hyväksyttiin 7. heinäkuuta 2021.
BMVI-asetuksen tarkoituksena on osoittaa solidaarisuutta myöntämällä rahoitustukea niille (jäsen)valtioille, jotka soveltavat ulkorajoja koskevia Schengenin säännöstön määräyksiä. Sillä kehitetään Schengenin säännöstöä, mihin Schengenin säännöstön täytäntöönpanoon, soveltamiseen ja kehittämiseen osallistuvat maat, jäljempänä ’Schengenin säännöstöön osallistuvat maat’, osallistuvat.
BMVI-asetuksen 7 artiklan 6 kohdassa säädetään, että Schengenin säännöstön määräysten täytäntöönpanoon, soveltamiseen ja kehittämiseen osallistuvien maiden BMVI:hin osallistumisen luonteen ja osallistumistapojen määrittämiseksi olisi toteutettava järjestelyjä asianomaisten assosiaatiosopimusten asiaankuuluvien määräysten mukaisesti. Nämä järjestelyt ovat sopimuksia, jotka unioni on tehnyt Schengenin säännöstöön osallistuvien maiden kanssa SEUT-sopimuksen 216 artiklan mukaisesti. 
Islanti ilmoitti 1. syyskuuta 2021 päätöksestään hyväksyä BMVI-asetuksen sisältö ja saattaa se osaksi sisäistä oikeusjärjestystään.
[bookmark: _Hlk132892775]Neuvosto antoi 21. helmikuuta 2022 komissiolle luvan aloittaa neuvottelut[footnoteRef:1] Islannin, Norjan kuningaskunnan, Sveitsin valaliiton ja Liechtensteinin ruhtinaskunnan kanssa kyseisten maiden rahoitusosuuksia koskevista järjestelyistä ja maiden osallistumiseen rajaturvallisuuden ja viisumipolitiikan rahoitustukivälineeseen kaudella 2021–2027 liittyvistä täydentävistä säännöistä, mukaan lukien säännökset, joilla varmistetaan unionin taloudellisten etujen suojaaminen ja tilintarkastustuomioistuimen toimivalta tehdä tarkastuksia, ja saattaa ne päätökseen Euroopan parlamentin ja neuvoston asetuksen (EU) 2021/1148[footnoteRef:2] mukaisesti. Neuvottelut Islannin kanssa saatettiin menestyksekkäästi päätökseen parafoimalla sopimus 14. helmikuuta 2023. [1:  Neuvoston päätös (EU) 2022/442, annettu 21. helmikuuta 2022, luvan antamisesta aloittaa neuvottelut Islannin, Norjan kuningaskunnan, Sveitsin valaliiton ja Liechtensteinin ruhtinaskunnan kanssa sopimusten tekemiseksi Euroopan unionin ja kyseisten maiden välillä yhdennetyn rajaturvallisuuden rahaston osaksi perustettua rajaturvallisuuden ja viisumipolitiikan rahoitustukivälinettä koskevista täydentävistä säännöistä (EUVL L 90, 18.3.2022, s. 116).]  [2:  Euroopan parlamentin ja neuvoston asetus (EU) 2021/1148, annettu 7. heinäkuuta 2021, rajaturvallisuuden ja viisumipolitiikan rahoitustukivälineen perustamisesta osaksi yhdennetyn rajaturvallisuuden rahastoa (EUVL L 251, 15.7.2021, s. 48).] 

Komissio toimitti 13. heinäkuuta 2023 neuvostolle ehdotuksen neuvoston päätökseksi rajaturvallisuuden ja viisumipolitiikan rahoitustukivälineeseen osana yhdennetyn rajaturvallisuuden rahastoa liittyviä täydentäviä sääntöjä kaudella 2021–2027 koskevan Euroopan unionin ja Islannin välisen sopimuksen tekemisestä Euroopan unionin puolesta.
Neuvosto hyväksyi 28. syyskuuta 2023 neuvoston päätöksen ja pyysi samana päivänä Euroopan parlamentilta hyväksyntää esitykselle neuvoston päätökseksi edellä mainitun sopimuksen tekemisestä. Sopimus allekirjoitettiin Brysselissä 20. joulukuuta 2023.
Neuvosto pyysi 21. joulukuuta 2023 Euroopan parlamentilta hyväksyntää esitykselle neuvoston päätökseksi edellä mainitun sopimuksen tekemisestä.


b. Esittelijän kanta

[bookmark: _GoBack]Rajaturvallisuuden ja viisumipolitiikan rahoitustukiväline osana yhdennetyn rajaturvallisuuden rahastoa on erityinen Schengenin säännöstöön liittyvä väline, jonka tarkoituksena on varmistaa vahva ja tehokas Euroopan yhdennetty rajaturvallisuus ulkorajoilla samalla, kun suojataan henkilöiden vapaa liikkuvuus, noudattaen kaikilta osin perusoikeuksia koskevia jäsenvaltioiden ja Schengenin säännöstöön osallistuvien maiden sitoumuksia, ja tukea yhteisen viisumipolitiikan yhdenmukaista täytäntöönpanoa ja uudistamista ja varmistaa siten osaltaan turvallisuuden korkea taso jäsenvaltioissa ja Schengenin säännöstöön osallistuvissa maissa.
Toimitettujen asiakirjojen perusteella voidaan todeta, että Islanti noudattaa rajaturvallisuuden ja viisumipolitiikan rahoitustukivälineen perustamisasetuksessa määriteltyjä sääntöjä sekä yhteisiä säännöksiä koskevan asetuksen ja varainhoitoasetuksen sovellettavia artikloja samalla tavoin kuin EU:n jäsenvaltiot. 
Tästä syystä esittelijä suosittelee antamaan hyväksynnän Islannin osallistumiseen rajaturvallisuuden ja viisumipolitiikan rahoitustukivälineeseen osana yhdennetyn rajaturvallisuuden rahastoa liittyviä täydentäviä sääntöjä kaudella 2021–2027 koskevan sopimuksen tekemiselle BMVI-asetuksen 7 artiklan 6 kohdan mukaisesti.

